|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

Iktatószám:

Napirendi pont: ........

Előterjesztve: Valamennyi Bizottsághoz

**ELŐTERJESZTÉS**

**A Képviselő-testület 2014. június 12-ei rendkívüli ülésére**

|  |  |
| --- | --- |
| **Tárgy:** | Budapest Főváros VII. kerület Erzsébetváros Önkormányzata Képviselő-testületének …/2014. (….) önkormányzati rendelete a Budapest Főváros VII. kerület Erzsébetváros Önkormányzata 2014. évi költségvetéséről szóló 2/2014. (II. 12.) rendelet módosításáról |

**Készítette:**

Fitosné Z. Zsuzsanna

Pénzügyi Iroda vezetője

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztést nyilvános ülésen kell tárgyalni.**

**A határozat elfogadásához minősített szavazattöbbség szükséges.  
A rendelettervezet elfogadásához minősített szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

**Tisztelt Képviselő-testület!**

Budapest Főváros VII. Kerület Erzsébetváros Önkormányzata 2014. évi költségvetéséről szóló 2/2014. (II. 12.) önkormányzati rendelet (továbbiakban: Ör.) 17. § (2) bekezdésében előírt kötelezettségemnek megfelelően mellékelten előterjesztem a költségvetési rendelet

* 12. és 18. §-ok szerint polgármesterre átruházott hatáskörben,
* 13. és 14. §-ok szerint a bizottságok javaslatai alapján képviselő-testületi döntést igénylő,
* a Képviselő-testület hatáskörébe tartozó feladatok végrehajtása érdekében

2014. április 30 – június 12. közötti időszakban önkormányzati rendelettel még nem módosított előirányzatok tervbevételére vonatkozó javaslatot.

**I.**

**2014. április 30 – június 12. közötti időszakban történt Képviselő-testület hatáskörébe tartozó előirányzat-módosítások**

1) A 191/2014. (IV. 29.) számú képviselő-testületi határozat alapján az **„5701 Oktatási, közművelődési és egyéb feladatok”** címen a közművelődési megállapodásban rögzített feladatellátás, pályázatok, K511. Egyéb működési célú támogatások államháztartáson kívülre előirányzatot **1.500 ezer Ft-tal** javasolom **csökkenteni**, ezzel egyidejűleg ugyanezen a címen Fészek Művészklub támogatása, K511. Egyéb működési célú támogatások államháztartáson kívülre előirányzatot azonos összeggel **megemelni**.

2) A **„7201 Központilag kezelt ágazati feladatok”** címen a Rendkívüli önkormányzati kiadások biztosítása, K512. Tartalékok előirányzatot **150 ezer Ft-tal** javasolom **csökkenteni**, ezzel egyidejűleg a **„6105 Ellátási szerződések alapján nyújtott támogatások és egyéb működési célú támogatások államháztartáson kívülre”** címen a Sorsunk és Jövőnk Alapítvány működési támogatása, K511. Egyéb működési célú támogatások államháztartáson kívülre előirányzatot azonos összeggel **megemelni**.

3) A 2014. évi adósságkonszolidáció költségvetési rendeletben történő végrehajtása érdekében az adósságelemek kivezetését javasolom **488.619 ezer Ft** összegben.

4) A **„7201 Központilag kezelt ágazati feladatok”** címen a Rendkívüli önkormányzati kiadások biztosítása, K512. Tartalékok előirányzatot **800 ezer Ft-tal** javasolom **csökkenteni**, ezzel egyidejűleg az **„5707 Erzsébetvárosi Turizmussal kapcsolatos feladatok”** címen a KLEZMERÉSZ Kulturális Egyesület támogatása, K511. Egyéb működési célú támogatások államháztartáson kívülre előirányzatot azonos összeggel **megemelni**.

5) A **„7201 Központilag kezelt ágazati feladatok”** címen a Turisztikai feladatok, K512. Tartalékok előirányzatot **600 ezer Ft-tal** javasolom **csökkenteni**, ezzel egyidejűleg a **„6105 Ellátási szerződések alapján nyújtott támogatások és egyéb működési célú támogatások államháztartáson kívülre”** címen a Nyomdamúzeum Egyesület működési támogatása, K511. Egyéb működési célú támogatások államháztartáson kívülre előirányzatot azonos összeggel **megemelni**.

6) A **„7201 Központilag kezelt ágazati feladatok”** címen a Kommunikációs feladatok, K512. Tartalékok előirányzatot **21.064 ezer Ft-tal,** a Turisztikai feladatok, K512. Tartalékok előirányzatot **15.000 ezer Ft-tal** javasolom **csökkenteni**, ezzel egyidejűleg az **„5707 Erzsébetvárosi Turizmussal kapcsolatos feladatok”** címen a K3. Dologi kiadások előirányzatokat az alábbiak szerint azonos összeggel **megemelni**:

a) Madách tér átadó rendezvényt 8.000 ezer Ft-tal,

b) Parkolóórák matricázását 9.000 ezer Ft-tal,

c) Diák 7 rendezvényt 5.000 ezer Ft-tal,

d) Öko 7 rendezvényt 5.000 ezer Ft-tal,

e) Családi 7 rendezvényt 5.000 ezer Ft-tal,

f) Közlekedésbiztonsági kiadványt 4.064 ezer Ft-tal.

7) A **„8202 Helyi adók és adójellegű bevételek”** címen az Építményadó, B34. Vagyoni típusú adók előirányzatot **25.000 ezer Ft-tal** javasolom **megemelni**, ezzel egyidejűleg a **„6201 Központi, irányító szervi támogatás folyósítása”** címen és az **„5101 Igazgatási apparátus és Polgármesteri Hivatal előirányzata”** címen a Központi, irányító szervi támogatás folyósítása előirányzatot azonos összeggel javasolom **megemelni**, valamint ugyanezen a címen a Normatív jutalmak, K1. Személyi juttatások előirányzatot **19.685 ezer Ft-tal,** a Szociális hozzájárulási adó, K2. Munkaadókat terhelő járulékok és szociális hozzájárulási adó előirányzatot **5.315 ezer Ft-tal megemelni**.

8) Az **„5101 Igazgatási apparátus és Polgármesteri Hivatal előirányzata”** címen a K3. Dologi kiadások előirányzatot **40.001 ezer Ft-tal**, az **„5106 Informatikai kiadások”** címen a K3. Dologi kiadások előirányzatot **15.240 ezer Ft-tal** javasolom **csökkenteni**, ezzel egyidejűleg az **„5101 Igazgatási apparátus és Polgármesteri Hivatal előirányzata”** címen az Erzsébet körút 6. szám alatt kis értékű eszközbeszerzés, K6. Beruházási kiadások előirányzatot **40.001 ezer Ft-tal**, az **„5106 Informatikai kiadások”** címen az Erzsébet körút 6. szám alatt kisértékű eszközbeszerzés (informatikai kiadások), K6. Beruházási kiadások előirányzatot **15.240 ezer Ft-tal** javasolom **megemelni**.

9) A **„7101 Általános tartalék”** címet **10.000 ezer Ft-tal**, a **„7201 Központilag kezelt ágazati feladatok”** címen az alábbi kiadási előirányzatokat javasolom a K512. Tartalékok rovatról K88. Egyéb felhalmozási célú támogatások államháztartáson kívülre rovatra áthelyezni:

a) Intézményi karbantartás és kis értékű tárgyi eszköz beszerzése 10.000 ezer Ft-tal,

b) Krízis keret: a téli hideg időjárás miatti ellátásra,

egyéb feladat ellátásra 4.000 ezer Ft-tal,

c) Erzsébet terv előkészítési és kommunikációs feladatai 15.000 ezer Ft-tal,

d) Beruházások műszaki előkészítése 9.000 ezer Ft-tal.

**II.**

A 100 tagú Cigányzenekarral 3 éves időtartamú közszolgáltatási szerződés megkötését javasolom.

A Magyar Örökség és Hungarikum díjjal kitüntetett 100 Tagú Cigányzenekarral kötendő, 3 éves időtartamú közszolgáltatási szerződés célja, hogy a több évre visszanyúló, kiváló együttműködésünket megerősítsük, valamint hozzásegítsük a zenekart a minősítési rendszerben való előrelépéséhez. A szerződés keretében a zenekar évi 3 alkalommal fellép egy kisebb formációval (15-20 fővel) az önkormányzat rendezvényein.

A **„7201 Központilag kezelt ágazati feladatok”** címen a Turisztikai feladatok, K512. Tartalékok előirányzatot **1.000 ezer Ft-tal** javasolom **csökkenteni**, ezzel egyidejűleg a **„6105 Ellátási szerződések alapján nyújtott támogatások és egyéb működési célú támogatások államháztartáson kívülre”** címen a 100 Tagú Cigányzenekar támogatása, K511. Egyéb működési célú támogatások államháztartáson kívülre előirányzatot azonos összeggel **megemelni**.

**III.**

**2014. április 30 – június 12. közötti időszakban történt előirányzat-módosítások**

**költségvetési főösszegre gyakorolt hatása**

1) Az előterjesztésben bemutatott előirányzat-módosítások

a) az „1101 Bischitz Johanna Integrált Humán Szolgáltató Központ”

költségvetési főösszegét +16.016 ezer Ft-tal,

b) a 2101-21 Kópévár Óvoda költségvetési főösszegét +1.366 ezer Ft-tal,

c) a 2101-22 Nefelejcs Óvoda költségvetési főösszegét +1.160 ezer Ft-tal,

d) a 2101-23 Brunszvik Teréz Óvoda költségvetési főösszegét +720 ezer Ft-tal,

e) a 2101-24 Bóbita Óvoda költségvetési főösszegét +833 ezer Ft-tal,

f) a 2101-25 Magonc Óvoda költségvetési főösszegét +1.225 ezer Ft-tal,

g) a 2101-26 Dob Óvoda költségvetési főösszegét +910 ezer Ft-tal,

h) a 2101-27 Csicsergő Óvoda költségvetési főösszegét +1.625 ezer Ft-tal,

i) a „2101 Óvodai nevelés” költségvetési főösszegét (b+…+h) +7.839 ezer Ft-tal,

j) a „3101 Erzsébetvárosi Közterület-felügyelet” költségvetési főösszegét +201 ezer Ft-tal,

k) az intézmények összes költségvetési főösszegét (a+i+j) +24.056 ezer Ft-tal,

l) a Polgármesteri Hivatal költségvetési főösszegét +31.714 ezer Ft-tal,

m) az önkormányzat költségvetési főösszegét +572.758 ezer Ft-tal,

**n) Budapest Főváros VII. Kerület Erzsébetváros Önkormányzata**

**költségvetési főösszegét (k+l+m) +628.528 ezer Ft-tal**

**változtatják meg.**

2) Az előterjesztés 1. számú melléklete a bevételi előirányzatok változását mutatja tételesen, jogcím csoportonként.

Az előterjesztés 2. számú melléklete a kiadási előirányzatok változását mutatja tételesen, kiemelt előirányzatonként.

Az előterjesztés 3. számú melléklete a bevételi előirányzatok változását mutatja tételesen, jogcímenként.

Az előterjesztés 4. számú melléklete a kiadási előirányzatok változását mutatja hatáskörök szerinti megbontásban, tételesen, feladatonként.

**Budapest Főváros VII. kerület Erzsébetváros Önkormányzata Képviselő-testületének ../2014. (.....) önkormányzati rendelete**

**a Budapest Főváros VII. Kerület Erzsébetváros Önkormányzata**

**2014. évi költségvetéséről szóló 2/2014. (II. 12.) rendelet módosításáról**

Budapest Főváros VII. Kerület Erzsébetváros Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, az államháztartásról szóló 2011. évi CXCV. törvény 23. és 24. §-aiban foglalt felhatalmazás alapján, a Budapest Főváros VII. Kerület Erzsébetváros Önkormányzata 2014. évi költségvetéséről szóló 2/2014. (II. 12.) rendelet módosításáról (a továbbiakban: Ör.) a következőket rendeli el:

**1. §**

(1) Az Ör. 1. § (1) bekezdés helyébe a következő rendelkezés lép:

*(1) Budapest Főváros VII. Kerület Erzsébetváros Önkormányzata 2014. évi költségvetés*

***a) bevételi főösszegét*** ***12.234.740 ezer forintban,*** *azaz*

*tizenkettőmillió-kettőszázharmincnégyezer-hétszáznegyven ezer forintban,*

***b) az Áht. 23. § (2) bekezdés d) pontja szerinti belső finanszírozás: költségvetési maradvány igénybevétele összegét 7.277.212 ezer forintban,*** *azaz*

*hétmillió-kettőszázhetvenhétezer-kettőszáztizenkettő ezer forintban,*

***c)******az Áht. 23. § (2) bekezdés e) pontja szerinti költségvetési hiány:***

***külső finanszírozásának összegét 0 ezer forintban,*** *azaz*

*nulla ezer forintban,*

***d) kiadási főösszegét 19.025.541******ezer forintban****, azaz*

*tizenkilencmillió-huszonötezer-ötszáznegyvenegy ezer forintban,*

***e) finanszírozási kiadások:***

***ea) hosszú lejáratú hitelek törlesztése, kötvény tőketörlesztés******összegét******486.411 ezer forintban,*** *azaz*

*négyszáznyolcvanhatezer-négyszáztizenegy ezer forintban*

***eb) az irányító szervi támogatás finanszírozási előirányzatát 4.673.821 ezer forintban,*** *azaz*

*négymillió-hatszázhetvenháromezer-nyolcszázhuszonegy ezer forintban,*

***ec) az irányító szervi támogatás folyósításának finanszírozási előirányzatát 4.673.821 ezer forintban,*** *azaz*

*négymillió-hatszázhetvenháromezer-nyolcszázhuszonegy ezer forintban,*

***állapítja meg.***

**2. §**

(1) Az Ör. 6. § (2) bekezdés helyébe a következő rendelkezés lép:

*(2) Az 1. § (1) bekezdésében jóváhagyott kiadásokból a* ***„7200-7500 Céltartalékok”*** *működési előirányzata 85.356 ezer Ft, felhalmozási előirányzata 1.933.850 ezer Ft.*

(2) Az Ör. 6. § (3) bekezdés helyébe a következő rendelkezés lép:

*(3)**A jóváhagyott kiadásból:*

*a)* ***a „7200 Polgármesterre átruházott előirányzat-átcsoportosítási hatáskörű céltartalékok”*** *cím működési előirányzata 60.156 ezer Ft, felhalmozási előirányzata 268.077 ezer Ft.*

*b) a* ***„7300 Bizottságokra átruházott felhasználási jogkörű céltartalékok”*** *cím működési előirányzata 25.200 ezer Ft, felhalmozási előirányzata 214.351 ezer Ft.*

*c) a* ***„7500 Erzsébet terv Fejlesztési program 2015”*** *cím felhalmozási előirányzata 1.451.422 ezer Ft.*

**3. §**

Az Ör. 25. § (10) bekezdése a következő bc), bd) és be) pontokkal egészül ki:

*bc) a Kultúra utcája pályázat projektkövetésre 5 évre évente 10.632 ezer Ft mértékéig.*

*bd) Erzsébetváros Önkormányzata a Közbeszerzési tervben jóváhagyott feladatok tekintetében az ütemterv szerint 2014. évre és az azt követő évekre, a jóváhagyott összeg mértékéig,*

*be) a Polgármesteri Hivatal szállítási feladatra 2015. évben 3.048 ezer Ft, 2016. évben 1.016 ezer Ft összeg mértékéig.*

**4. §**

(1) Az Ör. 1. számú táblázata jelen rendelet 1. számú melléklete szerint **módosul.**

(2) Az Ör. 1/b. számú táblázata jelen rendelet 1/a. számú melléklete szerint **módosul.**

(3) Az Ör. 2. számú táblázata jelen rendelet 2. számú melléklete szerint **módosul.**

(4) Az Ör. 2/a. számú táblázata jelen rendelet 2/a. számú melléklete szerint **módosul.**

(5) Az Ör. 5. számú táblázata jelen rendelet 3. számú melléklete szerint **módosul.**

(6) Az Ör. 6. számú táblázata jelen rendelet 4. számú melléklete szerint **módosul.**

(7) Az Ör. 7. számú táblázata jelen rendelet 5. számú melléklete szerint **módosul.**

(8) Az Ör. 8. számú táblázata jelen rendelet 6. számú melléklete szerint **módosul.**

(9) Az Ör. 10. számú táblázata jelen rendelet 7. számú melléklete szerint **módosul.**

(10) Az Ör. 11. számú táblázata jelen rendelet 8. számú melléklete szerint **módosul.**

(11) Az Ör. 12. számú táblázata jelen rendelet 9. számú melléklete szerint **módosul.**

(12) Az Ör. 14. számú táblázata jelen rendelet 10. számú melléklete szerint **módosul.**

(13) Az Ör. 15. számú táblázata jelen rendelet 11. számú melléklete szerint **módosul.**

(14) Az Ör. 16. számú táblázata jelen rendelet 12. számú melléklete szerint **módosul.**

(15) Az Ör. 17. számú táblázata jelen rendelet 13. számú melléklete szerint **módosul.**

(16) Az Ör. 18. számú táblázata jelen rendelet 14. számú melléklete szerint **módosul.**

(17) Az Ör. 19. számú táblázata jelen rendelet 15. számú melléklete szerint **módosul.**

(18) Az Ör. 20. számú táblázata jelen rendelet 16. számú melléklete szerint **módosul.**

(19) Az Ör. 21. számú táblázata jelen rendelet 17. számú melléklete szerint **módosul.**

(20) Az Ör. 22. számú táblázata jelen rendelet 18. számú melléklete szerint **módosul.**

(21) Az Ör. 25. számú táblázata jelen rendelet 19. számú melléklete szerint **módosul.**

**5. §**

E rendelet 2014. június 18-án lép hatályba.

**dr. Gotthard Gábor Vattamány Zsolt**

**jegyző polgármester**

**Indokolás**

**Általános indokolás**

A Budapest Főváros VII. Kerület Erzsébetváros Önkormányzata 2/2014. (II. 12.) önkormányzati rendelet módosítását az államháztartásról szóló – többször módosított – 2011. évi CXCV. törvény 23. és 24. §-ai alapján előirányzat-átcsoportosítások teszik szükségessé.

**Részletes indokolás**

Az **1. §** a 2014. évi költségvetés bevételi és kiadási főösszegének, valamint hiányának és finanszírozási kiadásának változásáról rendelkezik.

A **2. §** a tartalék előirányzatok változását mutatja.

A **3. §** a normaszöveg változását tartalmazza.

A **4. §** az alaprendelet táblázatainak módosulását tartalmazza.

Az **5. §** a költségvetési rendelet-módosítás hatálybalépéséről intézkedik.

**Határozati javaslat**

**1.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a 100 Tagú Cigányzenekarral 2014. szeptember 1. és 2017. szeptember 1. közötti időtartamra közszolgáltatási szerződést köt.

Budapest Főváros VII. kerület Erzsébetváros Önkormányzatának Képviselő-testülete felkéri a Polgármestert a közszolgáltatási szerződés aláírására.

**2.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az Önkormányzat közszolgáltatási szerződésben vállalt feladatok ellátásához a 100 Tagú Cigányzenekar részére bruttó 3.000.000 Ft-ot biztosít az alábbi ütemezésben:

- 2014. szeptember 1 – 2015. augusztus 31. közötti időszakra bruttó 1.000.000 Ft összeget biztosít az önkormányzat 2014. évi költségvetéséről szóló 2/2014. (II. 12.) számú önkormányzati rendelet „6105 Ellátási szerződések alapján nyújtott támogatások és egyéb működési célú támogatások államháztartáson kívülre” cím terhére,

- 2015. szeptember 1 – 2016. augusztus 31. közötti időszakra bruttó 1.000.000 Ft-ot,

- 2016. szeptember 1 – 2017. augusztus 31. közötti időszakra bruttó 1.000.000,- Ft-ot.

**3.**

Budapest Főváros VII. kerület Erzsébetváros Önkormányzat Képviselő-testülete úgy dönt, hogy a 100 Tagú Cigányzenekar által készített, a  közszolgáltatási szerződésben rögzített szakmai beszámolót Budapest Főváros VII. kerület Erzsébetváros Önkormányzat Képviselő-testületének Művelődési, Kulturális és Szociális Bizottsága hagyja jóvá.

**Felelős:** Vattamány Zsolt polgármester

**Határidő:** 1. pont: 2014. szeptember 1.

2., és 3. pont: a szerződésben foglaltak szerint

Budapest, 2014. június 3.

Vattamány Zsolt

polgármester