Budapest Főváros VII. kerület Erzsébetváros Önkormányzatának Képviselő-testülete

**pályázatot hirdet**

**igazgatói állás betöltésére**

az Erzsébetvárosi Közterület-felügyelet **–** mint önálló költségvetési intézmény **-** vezetői feladatainak ellátására

**Foglalkoztatás jellege:** teljes munkaidős**,** határozatlan idejű főosztályvezető-helyettes besorolású közszolgálati jogviszony.

**A munkavégzés helye:** 1076 Budapest, Százház u. 10-18.

**Jogállás, illetmény és juttatások:** A jogállásra, az illetmény megállapítására és a juttatásokra a közszolgálati tisztviselőkről szóló 2011. évi CXCIX. törvény, a közterület-felügyeletről szóló 1999. évi LXIII. törvény, valamint az Erzsébetvárosi Közterület-felügyelet Egységes Közszolgálati Szabályzata rendelkezései az irányadók.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* felsőfokú (egyetemi vagy főiskolai) végzettség
* Vagyonnyilatkozat-tételi eljárás lefolytatása.

**A pályázat elbírálásánál előnyt jelent**:

* + - vezetői tapasztalat,
    - közigazgatási gyakorlat.

**A pályázat részeként benyújtandó iratok, igazolások:**

* részletes szakmai önéletrajz a 45/2012. (III.20.) Korm. rendelet alapján
* 3 hónapnál nem régebbi erkölcsi bizonyítvány,
* képzettséget igazoló bizonyítványok másolata,
* az intézményvezetői munkakör ellátásával kapcsolatos szakmai, vezetői elképzelések,
* a pályázó nyilatkozata arra vonatkozóan, hogy a pályázat tartalmának és személyes adatainak a pályázat elbírálásában részt vevők általi megismeréséhez hozzájárul, illetve kívánja-e a pályázatot elbíráló testületi ülésen zárt ülés tartását.

**Az állás betölthető:** 2014. augusztus 31. napjától

**A pályázat benyújtásának határideje:** 2014. július 11.

A pályázatot "igazgatói pályázat" megjelöléssel Budapest VII. kerület Erzsébetváros jegyzőjéhez kell benyújtani személyesen vagy postai úton lezárt borítékban az alábbi címre: **1073 Budapest, Erzsébet krt. 6.**

**A pályázat elbírálásának módja és határideje:** A kinevezési jogkör gyakorlójának döntése alapján létrehozott előkészítő bizottság javaslatára a Képviselő-testület dönt a pályázat benyújtásának határidejét követő első képviselő testületi ülésen.