**287/2012. (V.18.) számú határozat:**

**- Feladat ellátási szerződés EVIKINT Intézményi Műszaki Gondnoki és Településüzemeltetési Kft.-vel és az EVIKLAK Erzsébetvárosi Önkormányzati Lakás- és Helyiséggondnoksági Kft.-vel -**

*(11 igen, 0 nem, 4 tartózkodás)*

**1.**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy Budapest Főváros VII. Kerület Erzsébetváros Önkormányzata megköti az EVIKINT Intézményi Műszaki Gondnoki és Településüzemeltetési Kft.-vel a Budapest Főváros VII. Kerület Erzsébetváros Önkormányzat tulajdonát képező, illetve a Budapest Főváros VII. Kerület Erzsébetváros Önkormányzat Polgármesteri Hivatala által használt ingatlanokra vonatkozó épületgondnoksági feladatok ellátására irányuló, a jelen határozat mellékletét képező háromoldalú épületgondnoksági feladat ellátási szerződést.

A Képviselő-testület felkéri a Polgármestert, hogy az EVIKINT Kft. cégbejegyzéséről szóló bírósági végzés kézhezvételététől számított 5 munkanapon belül a szerződést aláírja.

**Felelős:** Vattamány Zsolt polgármester

**Határidő:** az EVIKINT Kft. cégbejegyzéséről szóló végzés kézhezvételét követő 5 munkanap

**2.**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy az EVIKINT Intézményi Műszaki Gondnoki és Településüzemeltetési Kft.-vel kötendő háromoldalú feladat ellátási szerződés jövőben szükségessé váló esetleges módosítására felhatalmazza a Pénzügyi és Kerületfejlesztési Bizottságot.

**Felelős:** Vattamány Zsolt polgármester

**Határidő:** 2012. évi költségvetés következő módosítása

**166/2013. (IV.29.) számú Képviselő-testületi határozat:**

**- Ingatlanok hasznosítása -**

*(14 igen, 1 nem, 0 tartózkodás)*

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy felhatalmazza az ERVA Zrt-t., hogy a Budapest VII. kerület Király u. 15. és Király u. 21. sz. alatti lakóépületek Társasházzá történő alapításához a szükséges intézkedéseket kezdje el, annak érdekében, hogy a Társasházzá történő alapítást követően az Önkormányzat a lakásbérlők részére az általuk bérelt lakásokat megvételre felajánlja.

A Képviselő-testület felkéri a Polgármestert, hogy a Képviselő-testület számára készítsen előterjesztést a végrehajtás ütemezésére és az ahhoz szükséges pénzügyi fedezet biztosítására.

**Felelős:** Vattamány Zsolt polgármester

**Határidő:** 2013. július 31.

**414/2013. (VI.26.) számú Képviselő-testületi határozat:**

**- Önkormányzati ingatlanok hasznosítása -**

*(14 igen, 0 nem, 0 tartózkodás)*

Budapest Főváros VII, kerület Erzsébetváros Önkormányzatának Képviselő-testülete úgy dönt, hogy az életveszélyesnek minősített tetőszerkezetre és műszaki állapotra tekintettel a Budapest VII. ker. Akácfa utcai- Klauzál téri vásárcsarnok felújítását, rekonstrukcióját 2013-2014. években elvégezteti.

A Klauzál Csarnok bezárásának várható időpontja: 2013. szeptember 30., a kivitelezés várható megkezdése: 2013. október 15. Várható nyitás 2014. szeptember 30. A beruházás összértéke: 1.700-1.750.000.000,- Ft

A Képviselő-testület úgy dönt, hogy Budapest Főváros VII. kerület Erzsébetváros Önkormányzata 2013. évi és 2014. évi költségvetésében biztosítja a természetben a Budapest Főváros VII. kerület Akácfa utca 42-48. (Klauzál tér 11.) szám alatt található, Klauzál téri vásárcsarnok rekonstrukciójához szükséges pénzügyi fedezetet legfeljebb 1.750.000.000 Ft összegben.

A Képviselő testület felkéri a Polgármestert, hogy gondoskodjék a szükséges pénzügyi fedezetnek Erzsébetváros önkormányzata 2013. és 2014. évi költségvetésében történő rendelkezésre állásáról.

Beruházó: Budapest Főváros VII, kerület Erzsébetváros Önkormányzata.

Bonyolító: ERVA Zrt.

**Felelős:** Vattamány Zsolt polgármester

**Határidő:** 2014. szeptember 30.

**742/2013. (X.31.) számú Képviselő-testületi határozat:**

**- Önkormányzati ingatlanok hasznosítása *(VII. Csányi utca 5.)* -**

*(14 igen, 1 nem, 1 tartózkodás)*

1. Budapest Főváros VII. kerület Erzsébetváros Önkormányzata Képviselő-testülete úgy dönt, hogy a Csányi u. 5 sz. alatti műemléki ingatlan felújításával és berendezésével Erzsébetvárosi Zsidó (Hely)történeti Tárat hoz létre.

A beruházás előkészítését és teljes körű megvalósítását 2014. november 30-ig kell megvalósítani.

A kivitelezés várható megkezdése: 2014. január 15. Várható nyitás: 2014. december 1.

A beruházás összértéke: 320-350 millió Ft +Áfa.

**Felelős:** Vattamány Zsolt polgármester

**Határidő:** 2014. november 30.

2. A Képviselő-testület úgy dönt, hogy Budapest Főváros VII. kerület Erzsébetváros Önkormányzata 2013. évi és 2014. évi költségvetésében biztosítja a természetben a Budapest Főváros VII. kerület Csányi u. 5. szám alatt található ingatlan beruházásához szükséges pénzügyi fedezetet legfeljebb bruttó 365.680.000 Ft összegben.

**Felelős:** Vattamány Zsolt polgármester

**Határidő:** folyamatos

3. A Képviselő-testület felkéri a Polgármestert, hogy gondoskodjék a szükséges pénzügyi fedezetnek Budapest Főváros VII. kerület Erzsébetváros Önkormányzata 2013. és 2014. évi költségvetésében történő rendelkezésre állásáról.

Beruházó: Budapest Főváros VII. kerület Erzsébetváros Önkormányzata.

Bonyolító: ERVA Zrt.

A Képviselő-testület felhatalmazza a Pénzügyi és Kerületfejlesztési Bizottságot az Budapest Főváros VII. kerület Erzsébetváros Önkormányzata és az ERVA Zrt. közötti bonyolítói szerződés jóváhagyására.

**Felelős:** Vattamány Zsolt polgármester

**Határidő:** folyamatos

4. Budapest Főváros VII. kerület Erzsébetváros Önkormányzata Képviselő-testülete úgy dönt, hogy jóváhagyja a jelen határozat mellékletét képező a Fővárosi Önkormányzattal kötendő Együttműködési megállapodást, és felhatalmazza a Polgármestert annak aláírására.

**Felelős**: Vattamány Zsolt polgármester

**Határidő**: 15 nap

5. Budapest Főváros VII. kerület Erzsébetváros Önkormányzata Képviselő-testülete úgy dönt, hogy az Önkormányzat és az ERVA Zrt. között 2010. április 30. napján létrejött Megbízási szerződés alapján civil szervezetek elhelyezése céljából megbízza az ERVA Zrt.-t a Budapest VII. kerület, Thököly u. 24. szám alatti épület I. emeletén található 324 m2 alapterületű helyiség (hrsz: 33013/0/A/9-14) és a hozzá tartozó 44,9 m2 tetőtér (hrsz: : 33013/0/ A/17) felújításával bruttó 14.000.000,- Ft értékben.

A Képviselő-testület felhatalmazza a Pénzügyi és Kerületfejlesztési Bizottságot, hogy az e tárgyban a Budapest Főváros VII. kerület Erzsébetváros Önkormányzata és az ERVA Zrt. között kötendő bonyolítói szerződést hagyja jóvá.

**Felelős:** Vattamány Zsolt polgármester

**Határidő:** 2014. február 28.

**804/2013. (XII.12.) számú Képviselő-testületi határozat:**

**- Budapest Főváros VII. ker. Erzsébetváros Önkormányzata és az EVIKINT Kft. közötti, épületgondnoksági feladatok ellátására irányuló vagyongazdálkodási feladat-ellátási szerződés hatályának meghosszabbítása -**

*(12 igen, 2 nem, 1 tartózkodás)*

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy Budapest Főváros VII. kerület Erzsébetváros Önkormányzata Képviselő-testületének Budapest Főváros VII. kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012.(III.26.) önkormányzati rendelete 5. § (5) bekezdése alapján az Önkormányzat és az EVIKINT Intézményi Műszaki Gondnoki és Településüzemeltetési Kft.-vel 2012. szeptember 1. napján kötött „Vagyongazdálkodási feladat-ellátási szerződés épületgondnoksági feladatok ellátására” című szerződés módosításával kapcsolatos döntési jogkört a jelen határozat 2. pontja (805/2013. (XII.12.) sz. határozat) szerinti döntések meghozatala vonatkozásában magához vonja.

**Felelős:** Vattamány Zsolt polgármester

**Határidő:** azonnal

***A határozat végrehajtásáért felelős:*** *dr. Máté Katalin a Városgazdálkodási Iroda vezetője*

*Nyíri Dóra az EVIKINT Kft. ügyvezetője*

**805/2013. (XII.12.) számú Képviselő-testületi határozat:**

**- Budapest Főváros VII. ker. Erzsébetváros Önkormányzata és az EVIKINT Kft. közötti, épületgondnoksági feladatok ellátására irányuló vagyongazdálkodási feladat-ellátási szerződés hatályának meghosszabbítása -**

*(11 igen, 2 nem, 2 tartózkodás)*

1. Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az Erzsébetváros Önkormányzata és az EVIKINT Intézményi Műszaki Gondnoki és Településüzemeltetési Kft.-vel 2012. szeptember 1. napján kötött „Vagyongazdálkodási feladat-ellátási szerződés épületgondnoksági feladatok ellátására” című szerződés – a továbbiakban: szerződés - az alábbi lényeges tartalommal módosításra kerüljön:

* A szerződés 2.1. pontja az alábbiak szerint módosul:

*„2.1. Felek a jelen szerződést 2015. június 30. napjáig tartó időtartamra kötik.”*

* A szerződés 3. pontja a 3.1. c) alpont és a 3.2. alpont törlésével az alábbiak szerint módosul:

*„ 3. A teljesítés helye*

*A Polgármesteri Hivatal*

*a) 1073 Budapest, Erzsébet krt. 6. sz. alatti székhelye és*

*b) a 1073 Budapest Garay u. 5. sz. alatti telephelye”*

* A szerződés 4.1. pontja az alábbiak szerint módosul:

*„4.1. Jelen szerződésben foglalt, az 1. sz. mellékletben meghatározott feladatokat az EVIKINT Kft. havi 3.117.000.-Ft + ÁFA, azaz hárommillió-száztizenhétezer forint + ÁFA összegű szolgáltatási díj ellenében végzi el.”*

* A szerződés 4.3. pontja az alábbiak szerint módosul:

*„4.3. Jelen szerződés 1.3. pontja szerinti egyedi megrendelések esetén az egyedileg (eseti) szolgáltatások óradíja munkanapokon:* ***700*** *Ft + áfa/fő, azaz* ***hétszáz*** *forint + áfa/fő, nem munkanapokon (pl. hétvégén, munkaszüneti napokon):* ***1.100*** *Ft + áfa/fő, azaz* ***egyezeregyszáz*** *forint + áfa/fő.”*

* A szerződés 9.1. pontja az alábbiak szerint módosul:

*„9.1. Megrendelő képviselője, aki jogosult a teljesítésigazolás kiállítására:*

*Név: az Üzemeltetési és Ügyviteli Iroda mindenkori Irodavezetője és Irodavezető helyettese*

*Tel: 462-3217*

*E-mail:* [uzemeltetes@erzsebetvaros.hu](mailto:uzemeltetes@erzsebetvaros.hu)*”*

* A szerződés 1. számú melléklete akként módosul, hogy abból törlésre kerülnek a Budapest VII. kerület, Rottenbiller u. 44. szám alatti Szabálysértési Iroda teljesítési helyre vonatkozó pontok.

- A szerződés 1. számú melléklete akként módosul, hogy az 1.1. és 1.2. pontokban lévő helyiségek listája kiegészül a „hulladékgyűjtő edény tárolására szolgáló helyiségek” meghatározással.

- A szerződés 1. számú melléklete akként módosul, hogy a 6.2. pontban meghatározott teljesítés gyakorisága „kétóránként” helyett „óránként” legyen.

- A szerződés 1. számú melléklete a következő 4.3. ponttal egészül ki:

*„4.3. EVIKINT Kft. az 1.1. és 1.2. pontokban meghatározott teljesítési helyeken évente két alkalommal végez ún. nagytakarítást a Megrendelő által előzetesen megjelölt időpontban. A 4.1. alpontban meghatározott díj magában foglalja az évi két alakalommal végzendő nagytakarítás díját is.”*

- A szerződés 1. számú melléklete akként módosul, hogy a 6.4. pont a következő mondattal egészül ki:

*„Vállalkozó az 1.1. és 1.2. pontokban meghatározott teljesítési helyeken szükség esetén időjárási viszonyoktól függően az épület előtti – úttestig tartó – közterületen síkosság-mentesítési munkát végez.*

**Felelős:** Vattamány Zsolt polgármester

**Határidő:** azonnal

1. Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az Erzsébetváros Önkormányzata és az EVIKINT Intézményi Műszaki Gondnoki és Településüzemeltetési Kft.-vel 2012. szeptember 1. napján kötött „Vagyongazdálkodási feladat-ellátási szerződés épületgondnoksági feladatok ellátására” című szerződés előző pontban foglalt módosítása 2013. december 31. napján lép hatályba.

**Felelős:** Vattamány Zsolt polgármester

**Határidő:** azonnal

**806/2013. (XII.12.) számú Képviselő-testületi határozat:**

**- Budapest Főváros VII. ker. Erzsébetváros Önkormányzata és az EVIKINT Kft. közötti, épületgondnoksági feladatok ellátására irányuló vagyongazdálkodási feladat-ellátási szerződés hatályának meghosszabbítása -**

*(10 igen, 2 nem, 3 tartózkodás)*

Budapest Főváros VII. kerület Erzsébetváros Önkormányzatának Képviselő-testülete felkéri a polgármestert az Erzsébetváros Önkormányzata és az EVIKINT Intézményi Műszaki Gondnoki és Településüzemeltetési Kft.-vel 2012. szeptember 1. napján kötött „Vagyongazdálkodási feladat-ellátási szerződés épületgondnoksági feladatok ellátására” című szerződésnek a jelen határozat 2. pontja (805/2013. (XII.12.) sz. határozat) szerinti lényeges tartalommal történő módosításának aláírására.

**Felelős:** Vattamány Zsolt polgármester

**Határidő:** azonnal

**809/2013. (XII.12.) számú Képviselő-testületi határozat:**

**- A 2014. évi Holokauszt Emlékévhez kapcsolódó egyes döntések -**

*(14 igen, 0 nem, 1 tartózkodás)*

1. Budapest Főváros VII. kerület Erzsébetváros Önkormányzatának Képviselő-testülete úgy dönt, a 2014. évi Holokauszt Emlékévnek Erzsébetvároshoz kapcsolódó eseményeihez kapcsolódó előkészítő, szervező, végrehajtási feladatok ellátásával megbízza az EVIKVÁR Erzsébetvárosi Vagyon-és Ingatlankezelő Városgondnoksági Korlátolt Felelősségű Társaságot (1073 Budapest, Erzsébet krt. 6., cg.: 01-09-974169), azzal, hogy a megbízás teljesítésében a 100%-os tulajdonában álló ERVA Erzsébetvárosi Önkormányzati Vagyonkezelő Nonprofit Zrt. (új cégnév bejegyzés alatt, székhely: 1071 Budapest, Damjanich u. 12., cg.: 01-10-043258) közreműködőként vegyen részt.
2. Budapest Főváros VII. kerület Erzsébetváros Önkormányzatának Képviselő-testülete úgy dönt, a holokauszt-emlékévhez kapcsolódó Erzsébetváros Önkormányzata és az EVIKVÁR Kft. illetve az ERVA Nonprofit Zrt. közötti háromoldalú megállapodás szövegszerű elfogadására felhatalmazza a Pénzügyi és Kerületfejlesztési Bizottságot.

**Felelős:** Vattamány Zsolt polgármester

**Határidő:** 2014. január 31.

**11/2014.(01.21.) Sz. PKB határozat**

**- A 2014. évi Holokauszt Emlékévnek Erzsébetváros eseményeihez kapcsolódó előkészítő, szervező és egyéb feladatok végrehajtásával kapcsolatos megbízási szerződés jóváhagyása -**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy jóváhagyja a határozat mellékletét képező, a 2014. évi Holokauszt Emlékévnek Erzsébetváros eseményeihez kapcsolódó előkészítő, szervező és egyéb feladatok végrehajtásával kapcsolatos, Erzsébetváros Önkormányzata, az EVIKVÁR Kft. és az ERVA Nonprofit Zrt. közötti háromoldalú megállapodást, egyúttal felkéri a polgármestert, hogy a háromoldalú megbízási szerződést írja alá.

**Felelős:** Vattamány Zsolt polgármester

**Határidő:** 2014. február 15.

**72/2014. (II.10.) számú Képviselő-testületi határozat:**

**- Ingatlanok hasznosítása -**

*(14 igen, 0 nem, 0 tartózkodás)*

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a 414/2013. (VI.26.) sz. határozatát az alábbiak szerint módosítja:

*„Budapest Főváros VII, kerület Erzsébetváros Önkormányzatának Képviselő-testülete úgy dönt, hogy az életveszélyesnek minősített tetőszerkezetre és műszaki állapotra tekintettel a Budapest VII. ker. Akácfa utcai- Klauzál téri vásárcsarnok felújítását, rekonstrukcióját 2014-2015. években elvégezteti.*

*A Klauzál Csarnok bezárásának várható időpontja: 2014. április 1., a kivitelezés várható megkezdése: 2014. április 15. Várható nyitás 2015. február 28. A beruházás összértéke: 1.700.000.000-1.750.000.000,- Ft+ÁFA.*

*A Képviselő-testület úgy dönt, hogy Budapest Főváros VII. kerület Erzsébetváros Önkormányzata 2014. évi és 2015. évi költségvetésében biztosítja a természetben a Budapest Főváros VII. kerület Akácfa utca 42-48. (Klauzál tér 11.) szám alatt található, Klauzál téri vásárcsarnok rekonstrukciójához szükséges pénzügyi fedezetet legfeljebb 1.750.000.000 Ft + ÁFA összegben.*

*A Képviselő testület felkéri a Polgármestert, hogy gondoskodjék a szükséges pénzügyi fedezetnek Erzsébetváros Önkormányzata 2014. és 2015. évi költségvetésében történő rendelkezésre állásáról.*

*Beruházó: Budapest Főváros VII, kerület Erzsébetváros Önkormányzata.*

*Bonyolító: ERVA Zrt.”*

**Felelős:** Vattamány Zsolt polgármester

**Határidő:** 2015. február 28.