|  |
| --- |
| **Budapest Főváros VII. kerület Erzsébetváros Önkormányzata**  **Juhász Gábor alpolgármester** |

Iktatószám:

Napirendi pont:

Előterjesztve: Művelődési, Kulturális és Szociális Bizottsághoz

**ELŐTERJESZTÉS**

**A Képviselő-testület** **2014. június 12-ei** **rendkívüli ülésére**

|  |  |
| --- | --- |
| **Tárgy:** | A Fővárosi Pedagógiai Szakszolgálat főigazgatói pályázatának működtetői véleményezése |

**Készítette:**

Barta Erzsébet

Humánszolgáltató Iroda vezetője

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

***Tisztelt Képviselő-testület!***

A nemzeti köznevelésről szóló **2011. évi CXC. törvény** 83. § (3) e) valamint a (4) h)pontja alapján a fenntartónak a magasabb vezetői megbízás adásával, illetve a megbízás visszavonásával összefüggő döntése előtt be kell szereznie a működtető önkormányzat véleményét.

2013. március 1-jén lépett hatályba a pedagógiai szakszolgálati intézmények működéséről szóló **15/2013. (II.26.) EMMI rendelet** (Szakszolgálati Rendelet). Ez alapján 2013. szeptember 1-től egy pedagógiai szakszolgálati intézményben egyesülnek az eddig különböző fenntartásban és működtetési formában funkcionáló szakértői bizottságok, nevelési tanácsadók, beszédjavító intézetek és egyéb, szakszolgálati feladatot ellátó intézmények.

A Fővárosi Pedagógiai Szakszolgálat 32 tagintézménnyel és 1 székhelyintézménnyel kezdte meg működését 2013. szeptember 1-jén.

Az intézmény székhelye: 1077 Budapest, Izabella u.12. Fenntartója: Klebelsberg Intézményfenntartó Központ. Illetékességi és működési köre: Budapest.

A Fővárosi Pedagógiai Szakszolgálat VII. kerületi Tagintézményének (1075 Budapest, Rumbach Sebestyén u. 10.) működtetője Budapest Főváros VII. kerület Erzsébetváros Önkormányzata.

A Fővárosi Pedagógiai Szakszolgálat vezetését a Szakszolgálati Rendelet 31.§ (1) bekezdésében foglaltaknak megfelelően Főigazgató látja el. A főigazgatói feladatok ellátására pályázatot írt ki az Emberi Erőforrások Minisztériuma. A pályázat beadási határideje 2014. április 18-án járt le. A Főigazgatói posztra, határidőre beadott, egyetlen pályázat Mosányi Emőke mb. főigazgató asszonytól érkezett.

A fentiek alapján a Klebelsberg Intézményfenntartó Központ Köznevelés-igazgatási Főosztálya levélben kérte Budapest Főváros Erzsébetváros Önkormányzatától működtetői véleményének kialakítását.(1. sz. melléklet)

A **15/2013. (II.26.) EMMI rendelet** 32.§ (1) – (2) bekezdései részletezik a főigazgatói megbízás feltételeit:

1. pszichológus végzettség és szakképzettség, klinikai, pedagógiai, óvoda-és iskola vagy tanácsadói szakvizsga, továbbá szakmailag és szervezetileg önálló pedagógiai szakszolgálati feladatot ellátó intézményben, intézményegységben szerzett legalább hároméves vezetői gyakorlat, vagy pedagógiai szakszolgálati feladat ellátására létesített pedagógus munkakörben szerzett, legalább ötéves szakmai gyakorlat,
2. vagy egyetemi szintű, mesterfokozatú gyógypedagógus végzettség és szakképzettség, pedagógus szakvizsga, továbbá szakmailag és szervezetileg önálló pedagógiai szakszolgálati feladatot ellátó intézményben, intézményegységben szerzett legalább hároméves vezetői gyakorlat, vagy pedagógiai szakszolgálati feladat ellátására létesített pedagógus munkakörben szerzett, legalább ötéves szakmai gyakorlat,
3. és pedagógus-munkakörben fennálló, határozatlan időre, teljes munkaidőre szóló alkalmazás vagy a megbízással egyidejűleg pedagógus-munkakörben történő, határozatlan időre, teljes munkaidőre szóló alkalmazás.

Az intézményvezetői pályázat kötelező elemeit a közalkalmazottak jogállásáról szóló 1992. évi XXXIII. törvénynek a közoktatási intézményekben történő végrehajtásáról rendelkező 326/2013. (VIII. 31.) Korm. rendelet 22.§ (7) illetve a 23.§ (2) bekezdése tételesen felsorolja:

„A pályázatnak tartalmaznia kell a pályázó szakmai önéletrajzát, a vezetési programját, továbbá a pályázati felhívásban megfogalmazott feltételeknek történő megfelelés hitelt érdemlő igazolását, valamint a pályázó nyilatkozatát arról, hogy hozzájárul személyes adatainak a pályázattal kapcsolatos kezeléséhez, továbbításához.”

A benyújtott, 114 oldalas pályázati dokumentáció tartalmazza a 326/2013. (VIII. 31.) Korm. rendeletben foglalt kötelező tartalmi elemeket, és az iratok tanúsága szerint a pályázó végzettsége és szakképzettsége megfelelő az intézményvezetői megbízáshoz. A teljes pályázati anyag a Humánszolgáltató Irodán megtekinthető.

A Klebelsberg Intézményfenntartó Központ Köznevelés-igazgatási Főosztályának kérésére, miszerint a tisztelt képviselő-testület, mint a Fővárosi Pedagógiai Szakszolgálat VII. kerületi Tagintézményének működtetője, alakítsa ki véleményét Mosányi Emőke főigazgatói pályázatával kapcsolatosan, javasolom a beadott pályázat támogatását.

Tisztelt Képviselő-testület!

Kérem az előterjesztés megtárgyalását és a határozati javaslat elfogadását!

**Határozati javaslat**

Budapest Főváros VII. kerület Erzsébetváros Önkormányzatának Képviselő-testülete, mint a Fővárosi Pedagógiai Szakszolgálat VII. kerületi Tagintézményének működtetője, úgy dönt, hogy támogatja Mosányi Emőke főigazgatói pályázatát.

**Felelős:**  Vattamány Zsolt polgármester

**Határidő:** azonnal

Budapest, 2014. június 5.

Juhász Gábor

alpolgármester