|  |
| --- |
| **Budapest Főváros VII. kerület Erzsébetváros Önkormányzata**  **Juhász Gábor alpolgármester** |

Iktatószám:

Napirendi pont:

Előterjesztve: Művelődési, Kulturális és Szociális Bizottsághoz

**ELŐTERJESZTÉS**

**A Képviselő-testület 2014. június 12-i rendkívüli ülésére**

|  |  |
| --- | --- |
| **Tárgy:** | A 2014/2015. nevelési évben indítható óvodai csoportok számának engedélyezése |

**Készítette:**

Barta Erzsébet

Humánszolgáltató Iroda vezetője

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztést nyilvános ülésen kell tárgyalni.**

**Az 1., 3., 4., 5., 7., 9., 11. határozatok elfogadásához egyszerű,**

**a 2., 6., 8., 10., 12. határozatok elfogadásához minősített szavazattöbbség szükséges.**

***Tisztelt Képviselő-testület!***

A nemzeti köznevelésről szóló **2011. évi CXC. törvény** az óvodai felvétel, átvétel rendjét -2014. IX. 1-től - az alábbiak szerint határozza meg:

*„****8. §*** *(1) Az óvoda a gyermek hároméves korától a tankötelezettség kezdetéig nevelő intézmény. Az óvoda felveheti azt a gyermeket is, aki a harmadik életévét a felvételtől számított fél éven belül betölti, feltéve, hogy minden, a településen, fővárosi kerületben, vagy ha a felvételi körzet több településen található, az érintett településeken lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.”*

*„****49. §*** *(1) Az óvodai felvétel, átvétel jelentkezés alapján történik. Az óvodába a gyermek – e törvényben foglalt kivétellel – harmadik életévének betöltése után vehető fel. A szülő gyermeke óvodai felvételét, átvételét bármikor kérheti, a gyermekek felvétele folyamatos.*

*(2) A gyermeket elsősorban abba az óvodába kell felvenni, átvenni, amelynek körzetében lakik, vagy ahol szülője dolgozik. A felvételről, átvételről az óvoda vezetője dönt. Ha a jelentkezők száma meghaladja a felvehető gyermekek számát, az óvodavezető, amennyiben az óvoda fenntartója több óvodát tart fenn, az óvoda fenntartója bizottságot szervez, amely javaslatot tesz a felvételre.*

*(3) A települési önkormányzat közzéteszi az óvoda felvételi körzetét, valamint az óvoda nyitva tartásának rendjét. Az óvoda köteles felvenni, átvenni azt a gyermeket, aki életvitelszerűen az óvoda körzetében lakik (a továbbiakban: kötelező felvételt biztosító óvoda).*

*(3a) A (3) bekezdés alkalmazásában életvitelszerű ott lakásnak minősül, ha a gyermek a kötelező felvételt biztosító óvoda körzetében található ingatlant otthonául használja és az ilyen ingatlan a polgárok személyi adatainak és lakcímének nyilvántartásában a gyermek a gyermek lakóhelyeként vagy tartózkodási helyeként az óvodai beiratkozás első határnapját megelőző három hónapnál régebb óta szerepel. … Amennyiben ez nem teljesül, … úgy az óvodavezető jogosult felszólítani az óvodába jelentkező gyermek szülőjét, hogy az életvitelszerű körzetben lakás tényét akként igazolja, hogy a felszólítás kézhez vételétől számított 15 napon belül bemutatja a területileg illetékes védőnőtől származó, a védőnői ellátás igénybevételét igazoló nyilatkozatot.*

*(4) Az óvodába felvett gyermekek csoportba való beosztásáról a szülők és az óvodapedagógusok véleményének kikérése mellett az óvodavezető dönt.”*

**A gyermeklétszám alakulása az óvodai előjegyzések alapján**

Az óvodai előjegyzés az az eljárás, melynek során a szülő kérelemmel fordul az óvodához, hogy gyermeke egy adott időponttól kezdve részt vehessen az óvodai nevelésben.

A **20/2012.(VIII. 31.) EMMI rendelet** a nevelési-oktatási intézmények működéséről és a köznevelési intézmények névhasználatáról **89.§ (1) – (3)** bekezdéseiben foglaltak szerint az óvoda köteles minden egyes jelentkező gyermek adatait rögzíteni az erre a célra szolgáló felvételi előjegyzési naplóban.

Az előjegyzést nem követi automatikusan a felvétel, csak akkor keletkezik a gyermeknek óvodai jogviszonya, ha a szülő a beiratkozáson is megjelenik.

Az óvodai beiratkozás az óvodavezetői döntést követő eljárás, melynek során a felvételt nyert kisgyermek és az óvoda között óvodai jogviszony létesül.

A Közoktatásról szóló 1993. évi LXXIX. törvény 24. § (3) bekezdése értelmében, a gyermek abban az évben, amelyikben az ötödik életévét betölti a nevelési év kezdő napjától napi négy órát köteles óvodai nevelésben részt venni. A nemzeti köznevelésről szóló 2011. évi CXC. törvény **72. § (1)** **b)** pontjában írottak alapján a szülő kötelessége, hogy biztosítsa gyermeke óvodai nevelésben való részvételét. Az a szülő, aki ezt elmulasztja, szabálysértést követ el. **(Szabálysértési tv. 247.§)**

A kerületi népesség nyilvántartó adatai szerint a 2009. január 01. – 2009. december 31. között született, óvodaköteles gyermekek száma: **397 fő.**

Az Alapító okiratokban foglalt maximálisan felvehető gyermeklétszám: 1095 fő.

A 2013/2014. nevelési évben 45 óvodai csoportban 1021 gyermek (számított létszámuk:1048 fő) vette igénybe az óvodai ellátást.

Az óvodai csoportok átlaglétszáma 20-21 fő körül mozog, ami előzetesen is megfelel a nemzeti köznevelésről szóló 2011. évi CXC. törvény **4. sz. mellékletében** foglalt osztály- és **csoportlétszámoknak,** miszerint az óvodai csoport minimum létszáma: 13 fő; maximum létszáma: 25 fő; az átlaglétszám: 20 fő. (Hatályos: 2012. IX. 1-től.)

A csoportok létszámának meghatározásakor azonban a **20/2012. EMMI rendelet 162. § (7)** bekezdésében előírtakat is be kell tartani, miszerint *„… az óvodai csoportszoba alapterülete nem lehet kevesebb,* mint *2,0 m2/fő.”*

**Az óvodai beiratkozás tényleges létszámadatai**

A Budapest Főváros VII. kerület Erzsébetváros Önkormányzatának fenntartásában működő óvodák adatszolgáltatása szerint a 2014. május 5 -9. között lezajlott óvodai beiratkozáson **342** **fő gyermek előjegyzését** kérték a szülők.

A 342 fő előjegyzett gyermekből:

* **268** fő kerületi állandó lakhellyel rendelkezik
* **74 fő nem** rendelkezik **kerületi** állandó lakóhellyel, ebből: 55 fő más településeken rendelkezik állandó lakóhellyel, de életvitelszerűen a kerületben él; 19 fő pedig Budapest más kerületeiből, illetve a környező településekről jelentkezett.

**A felvétel során magas volt a Nefelejcs (69 fő), a Magonc (60 fő) és a Csicsergő Óvodába (54 fő) jelentkezők száma.**

Az óvodavezetők az óvodák közötti egyeztető megbeszélés során kiszűrték a többes jelentkezéseket és felelős döntéseket hoztak, melyek során következetesen betartották az alábbi elveket:

* az óvodaköteles gyermekek
* a hátrányos és halmozottan hátrányos helyzetű gyermekek
* a kerületi állandó lakóhellyel rendelkezők előnyben részesülnek.

Különleges szempontként figyelembe vették még, ha

* a gyermek szülője, testvére tartósan beteg, vagy fogyatékkal élő
* a testvére már az adott óvodába jár
* munkáltatói igazolás alapján a szülő munkahelye az óvoda körzetében található
* az óvoda a lakóhely/tartózkodási hely egy kilométeres körzetében lelhető fel.

A felvétel adatai a következőképpen alakultak (1. sz. melléklet).

**Felvételt nyert: 229 fő.** A felvett gyermekek létszáma tényleges számadat, amely a szakértői illetve szakvéleménnyel rendelkezők pontos számának ismeretében magasabb lehet (számított létszám).

Elutasításra 18 fő esetében került sor; az elutasítás okai elsősorban a kerületi lakóhely hiánya, illetve 1 fő esetében az életkor (2015 - ben tölti a 3. életévet) voltak.

Azok a gyermekek pedig, akik több helyre jelentkeztek, általában átirányítással a szülők által választott valamelyik óvodában felvételre kerültek. Ez 81 főt érint.

Felvételi előjegyzésbe további: 18 fő került.

A csoportok létszámadatait tekintve, továbbá figyelembe véve a 2014/2015. tanévben iskolába menők számarányát, (tényleges létszám: 271 fő; számított létszám: 284 fő) az óvodában maradó gyermekek száma ténylegesen: 1021 fő; számított létszám: 1048 fő.

(A számított létszámba a szakvéleménnyel illetve szakértői véleménnyel rendelkező gyermekek duplán, avagy triplán számítanak be.)

A 2014/2015. nevelési évben várhatóan 323 fő gyermek felvétele biztosítható. (2. sz. melléklet)

Az óvodák által jelzett rendelkezésre álló szabad férőhelyek száma, illetve a felvételi adatok alapján megállapítható, hogy az óvodák rendelkeznek még szabad férőhelyekkel. Számításba kell még azonban venni azokat az óvodaköteles gyermekeket, akik nem jelentek meg az óvodai beiratkozáson, és nincs adat arról, hogy hol részesülnek óvodai nevelésben. Ezeket a gyermekeket a körzetes óvodaköteles lista és a rendelkezésre álló adatok alapján keresi a Humánszolgáltató Iroda.

Az átirányítottak és elutasítottak közül várhatóan többen fellebbezést nyújtanak be az óvoda döntése ellen, a korlátozottan rendelkezésre álló szabad férőhelyek ismeretében **indokolt esetben** (elsősorban óvodaköteles gyermekek esetében) lehetőség nyílhat további felvételre.

A nemzeti köznevelésről szóló 2011. évi CXC. törvény **83.§ (2) d)** pontja rendelkezik arról, hogy a fenntartó „meghatározza az adott nevelési évben indítható óvodai csoportok számát.”

Az óvodavezetők és az óvodák közötti egyeztetés során az is kiderült, hogy a törvény által előírt felvehető gyermekek létszáma egyes óvodákban meghaladja a csoportszobákba elhelyezhető gyermekek létszámát, az alábbi táblázat adatai szerint:

|  |  |  |  |  |  |
| --- | --- | --- | --- | --- | --- |
| Óvoda neve | Jelenlegi csoportszobák száma | Csoportszobák mérete összesen | Jelenleg érvényes Alapító Okirat szerinti létszám | Csoportszoba mérete szerinti létszám 2m2/fő | Különbség |
| Bóbita | 5 | 238 | 125 | 117 | 8 |
| Brunszvik | 4 | 192 | 100 | 96 | 4 |
| Csicsergő | 8 | 432 | 200 | 200 | 0 |
| Dob | 5 | 191 | 120 | 94 | 26 |
| Kópévár | 8 | 423 | 200 | 194 | 6 |
| Magonc | 8 | 359 | 200 | 179 | 21 |
| Nefelejcs | 7 | 258 | 150 | 127 | 23 |

Az óvodai előjegyzések és felvételi döntések, illetve csoportszoba befogadóképesség adatainak figyelembe vételével, egyeztetve az óvodavezetőkkel, (3. sz. melléklet) javasolom, hogy a Bóbita Óvodában, illetve a Dob Óvodában szünetelő csoportok újból beinduljanak, illetve a Nefelejcs Óvodában szűnjön meg egy csoport (4. sz. melléklet)

Az Alapító okirat módosítása a következő nevelési intézményeket érinti:

* Bóbita Óvoda: 142 fő – 6 csoportra, 117 fő – 5 csoportra,
* Dob Óvoda: 118 fő – 6 csoport, 101 fő – 5 csoportra,
* Kópévár Óvoda: 194 fő – 8 csoportra,
* Magonc Óvoda: 179 fő – 8 csoportra,
* Nefelejcs Óvoda: 127 fő – 6 csoportra.

Fentiek értelmében az alábbi javaslatokat teszem az indítható óvodai csoportok számának engedélyezésére, valamint javaslom a módosított, egységes szerkezetbe foglalt óvodai alapító okiratok elfogadását. (5-14. melléklet.)

Kérem a tisztelt Képviselő-testületet az előterjesztés megtárgyalására és a határozati javaslatok elfogadására!

**Határozati javaslatok**

**1.**

Budapest Főváros VII. Kerület Erzsébetváros Önkormányzat Képviselő-testülete a **Bóbita Óvoda** (1072 Budapest, Akácfa utca 32.) számára a 2014/2015. nevelési évben **6 óvodai csoport** indítását engedélyezi.

**Felelős:** Vattamány Zsolt polgármester

**Határidő:** azonnal

**2.**

**Budapest Főváros VII. kerület Erzsébetváros Önkormányzatának Képviselő-testülete úgy dönt, hogy** a **Bóbita Óvoda** Alapító okiratának módosítását, valamint az egységes szerkezetbe foglalt Alapító okiratot az előterjesztés melléklete szerinti tartalommal elfogadja.

Felkéri a polgármestert a módosító okirat és az egységes szerkezetbe foglalt Alapító Okirat aláírására, valamint, hogy intézkedjen a Magyar Államkincstár Területi Szervéhez 8 napon belül történő megküldéséről.

**Felelős:** Vattamány Zsolt polgármester

**Határidő:** azonnal

**3.**

Budapest Főváros VII. Kerület Erzsébetváros Önkormányzat Képviselő-testülete a **Brunszvik Teréz Óvoda** (1076 Budapest, Rózsák tere 6/7.) számára a 2014/2015. nevelési évben **4 óvodai csoport** indítását engedélyezi.

**Felelős:** Vattamány Zsolt polgármester

**Határidő:** azonnal

**4.**

Budapest Főváros VII. Kerület Erzsébetváros Önkormányzat Képviselő-testülete a **Csicsergő Óvoda** (1074 Budapest, Rózsa utca 32.) számára a 2014/2015. nevelési évben **8 óvodai csoport** indítását engedélyezi.

**Felelős:** Vattamány Zsolt polgármester

**Határidő:** azonnal

**5.**

Budapest Főváros VII. Kerület Erzsébetváros Önkormányzat Képviselő-testülete a **Dob Óvoda** (1074 Budapest, Dob utca 95.) számára a 2014/2015. nevelési évben **6 óvodai csoport** indítását engedélyezi.

**Felelős:** Vattamány Zsolt polgármester

**Határidő:** azonnal

**6.**

**Budapest Főváros VII. kerület Erzsébetváros Önkormányzatának Képviselő-testülete úgy dönt, hogy** a **Dob Óvoda** Alapító okiratának módosítását, valamint az egységes szerkezetbe foglalt Alapító okiratot az előterjesztés melléklete szerinti tartalommal elfogadja.

Felkéri a polgármestert a módosító okirat és az egységes szerkezetbe foglalt Alapító Okirat aláírására, valamint, hogy intézkedjen a Magyar Államkincstár Területi Szervéhez 8 napon belül történő megküldéséről.

**Felelős:** Vattamány Zsolt polgármester

**Határidő:** azonnal

**7.**

Budapest Főváros VII. Kerület Erzsébetváros Önkormányzat Képviselő-testülete a **Kópévár Óvoda** (1078 Budapest, István út 37.) számára a 2014/2015. nevelési évben **8 óvodai csoport** indítását engedélyezi.

**Felelős:** Vattamány Zsolt polgármester

**Határidő:** azonnal

**8.**

**Budapest Főváros VII. kerület Erzsébetváros Önkormányzatának Képviselő-testülete úgy dönt, hogy** a **Kópévár Óvoda** Alapító okiratának módosítását, valamint az egységes szerkezetbe foglalt Alapító okiratot az előterjesztés melléklete szerinti tartalommal elfogadja.

Felkéri a polgármestert a módosító okirat és az egységes szerkezetbe foglalt Alapító Okirat aláírására, valamint, hogy intézkedjen a Magyar Államkincstár Területi Szervéhez 8 napon belül történő megküldéséről.

**Felelős:** Vattamány Zsolt polgármester

**Határidő:** azonnal

**9.**

Budapest Főváros VII. Kerület Erzsébetváros Önkormányzat Képviselő-testülete a **Magonc Óvoda** (1071 Budapest, Városligeti fasor 39/41.) számára a 2014/2015. nevelési évben **8 óvodai csoport** indítását engedélyezi.

**Felelős:** Vattamány Zsolt polgármester

**Határidő:** azonnal

**10.**

**Budapest Főváros VII. kerület Erzsébetváros Önkormányzatának Képviselő-testülete úgy dönt, hogy** a **Magonc Óvoda** Alapító okiratának módosítását, valamint az egységes szerkezetbe foglalt Alapító okiratot az előterjesztés melléklete szerinti tartalommal elfogadja.

Felkéri a polgármestert a módosító okirat és az egységes szerkezetbe foglalt Alapító Okirat aláírására, valamint, hogy intézkedjen a Magyar Államkincstár Területi Szervéhez 8 napon belül történő megküldéséről.

**Felelős:** Vattamány Zsolt polgármester

**Határidő:** azonnal

**11.**

Budapest Főváros VII. Kerület Erzsébetváros Önkormányzat Képviselő-testülete a **Nefelejcs Óvoda** (1071 Budapest, Nefelejcs utca 62.) számára a 2014/2015. nevelési évben **6** **óvodai csoport** indítását engedélyezi.

**Felelős:** Vattamány Zsolt polgármester

**Határidő:** azonnal

**12.**

**Budapest Főváros VII. kerület Erzsébetváros Önkormányzatának Képviselő-testülete úgy dönt, hogy** a **Nefelejcs Óvoda** Alapító okiratának módosítását, valamint az egységes szerkezetbe foglalt Alapító okiratot az előterjesztés melléklete szerinti tartalommal elfogadja.

Felkéri a polgármestert a módosító okirat és az egységes szerkezetbe foglalt Alapító Okirat aláírására, valamint, hogy intézkedjen a Magyar Államkincstár Területi Szervéhez 8 napon belül történő megküldéséről.

**Felelős:** Vattamány Zsolt polgármester

**Határidő:** azonnal

**Budapest, 2014. június 5.**

Juhász Gábor

alpolgármester